MIHAIL C. VLADESCU 


Pi 


JURNALUL 


UNUI 


RĂZBOINIC 


BUCURESTI 
DEP OZITUL LA LIBRARIA ALCALAY & Co. 
No. 37 — CALEA VICTORIEI == No. 37 
"1915 


www.dacoromanica.ro 


MIHAIL C. VLADESCU 


„Jurnalul unui Räzboinic 


— za 
Pr = 


BUCUREŞTI 
TIPOGRAFIA PROFESIONALĂ 
DIMITRIE C. IONESCU 
9. — STR. CAMPINEANU, —9. 

1915 


www.dacoromanica.ro 


Amice, 


Iti trimit alături manuscrisul *) despre care ţi-am 
vorbit. Fă cu el ce vrei. Publică-l, arde-l, păstrează-l 
„ca pe o hârtie fără interes. Ai toată alegerea. E al tău. 
Te fac atent însă, că eu am pus multă inimă scriin- 
du-l. Prin urmare, nu-l trata cu nepăsarea ta obis- 
nuită. 

Fii indulgent cu erorile, excesele şi violențele în 
care am căzut pe alocurea. Gândeşte-te că viata fie- 
căruia din noi, asa a fost, inegală, în acest an, în 
care am preferat să ne mutilăm conştiinţa, decât să 
acceptăm bărbăteşte o luptă în câmpie deschisă. În 
aceste mizerabile luni, recunoşti, că am sacrificat 
convingerile noastre, am renunțat la tot ce aveam 
sacru, am primit toate transactiunile, dintr'o datorie 
patriotică rău înţeleasă. 

Cel puţin, citind aceste fragmente din existenţa 
mea, fiecare are să. înțeleagă, că nu există bătălie în 
care să sângerezi mai mult, decât aceea care se dă 
în tine, cu propriile tale forte si în contra propriilor 
tale forte... 


1) Manuscrisul pe care l-am primit e chiar „Jurnalul unui 
războinic. ; i 

Jurnalul unui războinic... De sigur. Ne-am razboit — 
cu noi insine, dar nu in mod glorios, ci lamentabil. 

Nu avem mândria de a spune că suntem nişte viteii, 
ci numai ruşinea de a constată, că suntem nişte în- 
vinşi. 

Eu am un mijloc să-mi iau revanşa. Ştii că nu e în 
firea mea să mă resignez. Lovitură pentru lovitură. 
Nu mă sperie loviturile soartii, dar ale oamenilor? 

Te anunţ dar, că dela 8 lulie încoace, în viata mea 
de reptilă indolentă care o duc de un an aproape, 
începe o eră nouă. 

Am perdut vremea, dragă prietene, ţi-o spun cu o 
sinceră mânie. Mulţi ca mine, sunt convins, că regretă 
gresala de a îi întârziat atâta, în tara în care prea se 
face cultură extensivă numai cu o singură floare: 
cumintenia. 

Merg acolo, unde lupta pana la ultima suflare e o 
virtute. Unde focul sacru arde în suflete si în vine. 
Unde ataşamentul de viata nu e asa de exclusiv si nu. 
domină pe oameni chiar în ora deciziunilor supreme. 

Deci, cum zice Sfânta Scriptura, voi puteţi sa ră- 
mâneti acasă, blânzi si cuminţi ca mieii. Mie dati-mi 
voe să apuc o altă cale, plină de primeidii, dar demnă. 
A fi sau a nu fi, ce vrei, eu am nebunia să cred că e 
o maximă sănătoasă, România, care rezumă intelep- 
ciunea contemorana, a dovedit in 1914 si 1915 ca e 
ridicol sa-ti complici viata cu asemenea aberatii... 


(Scrisoarea mai cuprinde încă câteva detalii de or- 
din personal, ce nu pot interesà publicul si se lermină 
cu un apel către mine, spre a nu i se dă cu riict un pret 
numele. 

Publicând însă această scriere, cred că nu va scäpà 
nimănui, caracterul ei documentar. Din ea se poate 
veded, gradul de tensiune sufletească, la care a ajuns 
unii dintre noi, în timpul acestei crize istorice. - 

Impresiunile zilnice culese în timp de o lund de prie- 

tenul meu, le-am avut poate fiecare si de aceea am 
crezut că e interesant sda le scot in brosurd, 

De altfel „Jurnalul unui războinic“ ar fi putut fi 
întitulat şi „Impresiile unui Român în timpul războiului 
Universal". 

Amicul meu care nu e nici literat nic om politic, a 
ales singur titlul. li las această satisfactie. M.C.V.) 

Pana azi n’am putut sa Scriu fiindca imi ziceam: 

— „E inutil sa scriu. Intram în razboi™... 

Asa am trait eu cu credinta asta 10 luni de zile, ca 
declaraţia de război trebue sa vie dintr'un ceas într'al- 
tul, prin surprindere. 

Sub aceasta impresiune n'am fost numai eu, ci ma- 
joritatea concetatenilor mei. Chiar acei care au pre- 
tentiunea de a fi totdeauna în secretele pacifice ale 
guvernului... Un bun observator ar fi citit imediat pe 
faţa lor, îndoiala, că poate evenimentul fatal sa se 
producă în contra asigurărilor ce primise dela vre-un 
ministru care nu știe nimic. Pentru oricine nu era in- 
teresant aceea ce auzise sau citise, ci aceea ce simtea. 

Oricât de linistitoare putea fi o declaratiune ofi- 
cioasă, biruiă însă pornirea de a şti că furtuna e gata, 
deslantuita; că n'a mai rămas nimic ca desnodămân- 
tul să aibă loc şi catastrofa să se producă. 

Desigur ca pentru generaţiile viitoare, nare sa fie 
fara interes să se ştre, ce am simt noi ir aceste mo- 
mente. Poate că după război chiar, acei care s'au lup- 
tat, o să vrea să cunoască, ce se petrecea in sufletul 
inert al neutrilor, în timpul când sângele lor curgea 
în valuri. 

Zece luni am avut frigurile razboiului. Seara ma 
culcam pentru ca a doua zi sa aud ordinul de mobi- 
lizare. 

Bine inteles, devoram toate editiile speciale ale jur- 
nalelor. Nu odata mi s’a intamplat sa cred ca razboiul 
S'a si declarat. Toate desmintirile nu reuşeau să-mi 
scoată din cap aceasta ideie. 

Dar de cate ori n’am plictisit oameni politici in 
strada, in casele lor, cu intrebarile mele, Fuga asta 
dupa stiri noui, trebuinta de a sti ca si tara noastra 
intra in razboi, sunt semnele neindoioase ale crizei 
sufletesti prin care trecem. 

Un neastampar de maniaci, o febra continua, 0 do- 
rinta inconstienta de sacrificiu, iata caracteristica e- 
pocii de sânge si de fier prin care trecem. 

Azi insa notez o schimbare la mine. 

Sunt foarte surprins, sunt foarte ingrijat, sunt per- 
plex. 

Nu pot sa cred.... Totusi e adevarat. 

Incet, incet, isi face loc o ideie nefasta: razboiul 
nu mai e inevitabil! E posibil? Sunt de doua zile la 
tara. Jurnalele nu le mai citesc regulat. Nu mai vad 
pe nimeni. Cu siguranta ca acest lucru e datori izo- 
larii mele aici. 

Am intarziat prea mult in aceste locuri. Trebue sa 
plec. 


9 Junie, 


Azi noapte am stat pana tarziu, studiind hartile. 
Am restabilit pozitiunile Rusilor cu mare greutate, 
dupa noile comunicate. 

La mine, frigurile razboiului s’au mai calmat.... Li- 
nistea asta de tara, lipsa de stiri, a contribuit nu putin, 
la aceasta transformare. Faptul acesta ma indigneaza. 
Dupa masa, am avut adevarate remuscari. 

Sederea mea nu se mai poate prelungi. Consider 
ca un adevărat act de trădare rămânerea mea încă 
aici. 

După masa, iar am examinat frontul oriental, am 
verificat poziţiile steguletelor, făcând oarecare. modi- 
ficări în avantaiul aliaţilor. 

Am recitit comunicatele pesimiste. Mă nelinisteste 
mult frontul rusesc. 

Când se va opri ofensiva germană în această parte? 
Ruşii prepară ceva pe la Nord? Cu siguranţă, maxi- 
mum în 10 zile, vom sti. 


Poşta n’ 'a venit. Ce s'a putut întâmplă? Am tri imis 
un argat calare, nici el nu mai soseste. 

În adevăr, e o nebunie să päräsesti Capitala ţării 
pe vremurile astea şi să vii să locuesti un sat, despăr- 
tit de restul lumii, fără cale ferată, fără şosea si fara 
telefon. E o nebunie care nu pot să mi-o iert. Dacă 
am fi în stare de război, asi merită să fiu împuşcat 
pentru această gresala. 

Din fericire, în momentul de fata argatul soseşte. 
Ah! mizerabilul! E beat... Cu siguranţă că mi-a pier- 
dut corespondenţa. 

Totuşi nenorocitul găseşte destulă putere şi are des- 
tulă luciditate ca să-mi explice, că n'a venit dela oraş 
nici un iurnal... 

— „Are dreptate ! 

-L’am crezut imediat... Censură, stare de asediu, tur- 
burări de stradă. In lipsa mea S'au precipitat eveni- 
mentele... Am simţit pentru inconştientul acesta o 
compătimire profundă, amestecată cu o repulsiune a- 
mara în contra mea însumi. Faptul de a fi venit in 
momentele astea la tara, intrece orice, chiar reaua 
conduita a servitorului meu. 

Nici odata n’am fost asa de sever fata de mine. 
Mi*tam facut geamantanele ca un automat. A doua zi, 
la ora 8, trebuia sa plec. 


pe 

10 lunie. 


In spre dimineaţă, am visat că stam ae vorbă cu 
marele duce Nicolae. Imi päreà asa de bine că cunosc 
pe Nicolae Nicolaevici. Pentru nimic in lume n'aşi Ti 
vrut ca cineva sa ma deştepte atunci. 

Scena a fost scurtă şi mărturisesc am simţit o ade- 
vărată deceptiune. Generalisimul, cu toate staruintele 
mele, s'a abtinut să vorbească ceva de politică sau 
despre operaţiuni. Deşi mă vedea cât sufer, a rămas 
intransigent. 

Conversatiunea noastră a fost de ordin cu totul 
privat. Informat că cunosc un alt membru al familiei 
Imperiale ruseşti, dintr'o excursie în Alpi, convorbirea 
noastră sa mărginit aici. 

Am simtit, parasindu-l, un regret si desteptandu- 
ma, regretul crestea cu atat mai mult, cu cat plecam 
dela tara si nu am avut macar un vis frumos. 

Tot drumul spre Bucuresti am fost plictisit. Cativa 
cunoscuţi pe care i-am întâlnit, mi-au afirmat acelaş 
lucru: războiul e exclus. 

Bine înţeles, am tratat de absurditati aceste bali- 
verne nemtesti şi am refuzat să mai discut cu ei. 


11 lunie. 


Zi grea. 

Abia intors, si am pornit in ancheta.... 

Ora 2 si iumătate si n'am deiunat încă. 

Încă odată, unde mergem? Ce vrea tara asta? Sunt 
mâhnit, sunt asa de mâhnit, încât asi vrea mai bine 
să o părăsesc.... Nu mi-am dat seama până azi de 
adevărata realitate. Nu facem război, de astădată se 
pare că e o certitudine. Totuşi conştiinţa mea refuză 
să admită o astfel de crimă. In contra tutulor decla- 
ratiunilor, eu ma revolt şi zic: nu se poate ! 

Toata lumea simte ca mine? Imposibil de descris 
starea sufletească în care ma găsesc. Daca mi s'ar fi 
întâmplat 0 nenorocire personală, nu m'ar fi zdrobit 


Va să zică e adevărat? Nu facem razboiu ! 
Asta nu poate să dureze mult. Eu trebue să iau o 
hotarire.... Cel putin în ce mă priveşte pe mine. 


12 lunie. 


Azi am fost pe la prieteni să-mi plătesc pariurile. 
Am anunţat că războiul se va declară înainte de în- 
toarcerea mea dela ţară. Am pierdut... Intrare în ac- 
tiune, multi bani am aruncat asa, stupid în numele 
tau ! 

Cel putin pot sa zic ca sunt un om de onoare. Jara 
mea nu poate sa spue acelas lucru... Criza a mai tre- 
cut... Sunt mult mai liniştit. Mă pot ocupă şi de alt- 
ceva. Totusi «frigurile» m'apucă, la intervale mai rare 
şi nu cu atâta violenţă ca ieri. 

‘Ce tara! Sunt fiul ei, însă mi-e rusine.:.. Simt la- 
cramile, cum mi se urca, in ochi... De o jumatate de 
ceas plang. Nu stiu ce plang: propria mea durere, sau 
nenorocirea unei rase.... Aceasta rasa care nu vrea sa 
moara luptand, dar care vrea sa se sinucida. 

Războiul e mântuirea atâtor suflete. Îl aştept ca pe 
o consolare divină. Ca răsplată dulce a atâtor sufe- 
rinti, pe care nu le ştie nimeni. 


13 Junie. 


Tara asta are oameni de actiune? Cred ca nu. 
Sunt de o parte, sentimentali ca mine, in stare sa 
plângă numai ruinele Jerusalimului. 

De alta, sunt pehlivanii, in fond si ei niste sentimen- 
tali, care lucreaza sub imboldul fricii. 

Aceste doua categorii de indivizi alcatuesc popo- 
rul roman. Trebue sa recunoastem, in conditiunile 
astea, n’ai de unde sa recrutezi un om de actiune, la 
7 milioane de suflete. 

Totuşi, în istorie ca şi în vieata, învăţăm să pre- 
tuim mai mult succesul. Mai ales istoria, aceasta 
ştiinţă părtinitoare, n'a slăvit decât pe cei ce au is- 
butit. 

Poate că suntem şi noi o tara a... succesului numai? 
Drumul care duce la adevărata glorie ne e închis ! 

N'am fost născuţi să avem nici sufletul eroic, nici 
geniul marilor creatori, — ci să rămânem numai la 
“talentul si istetimea unor virtuozi. Căci în definitiv, 
nu se poate contestă, un succes are şi el însemnătatea 
lui. El pretueste mai mult decât toate jertfele si sfor- 
țările puse in sluiba unei cauze nobile, dar pierdute. 
Un succes e un rezultat. E o cucerire uşoară, ştiu. Dar 
e o existență asigurată modest, fara bătaie de cap, 
prozaic, abil, dacă vreţi. 

Prin urmare, să fim liniștiți. Să aşteptăm, că e mai 
bine. 

Da, să aşteptăm, — iată cuvântul la modă, pe care-l 
aud des şi pe care e destul să-l pronunţe cineva, ca 
să mă înfurie. Asi propune, dacă numai ar fi posibil, 
eliminarea. lui din limba română, până la ocuparea 
Transilvaniei. Asi fi în stare să admit starea de ase- 
diu, numai pentru ca censura să-l suprime. 

Istoria ne spune, că Francezii au preferat totdeauna 
să tranşeze diferendele lor prin arme. 

Italienii, din contra, au căutat mai mult să trateze, 
decât să se bată, convinşi că tot mai mult se obţine 
„dela adversar prin diplomatie, decât prin luptă. 

Noi Românii însă, nici nu tratăm, nici nu ne ba- 
tem. Ce facem atunci? Aşteptăm. E o formulă nouă, 

origirială, fenomenala si naţională, a cărei aplicatiune 
nu mă satisface. 


14 lunie. 


Sunt foarte impresionat de înfrângerile Rusilor in 
Galiţia. Avem azi toate detaliile. 

Căderea Prsmislului şi evacuarea Lembergului, 
sunt cu deosebire dureroase. Nu e nimic. Evenimen- 
tul care va schimbă în bine situaţia pe frontul rusesc, 
se va produce curând. Am o încredere si certitudine 
absolută în această privinţă. 

Ruşii, în ţara lor, nu pot fi bătuţi de o armată sleită 
şi după 11 luni de război. E elementar de tot. E o 
axiomă. Orice mi s'ar spune, armata germană, dupa 
11 luni de campanie, a pierdut cantitativ şi calitativ 
enorm, asa încât azi a devenit de nerecunoscut... Toţi 
corespondentii de război neutri constată faptul acesta 
atât de îmbucurător, în mod unanim. În aceste condi- 
tiuni, a continuă să afirmi inca si în viitor triumful 
Germanilor, este a crede nu numai în minuni, dar e 
încă si altceva mai grav, e a tine cu orice pret să fii 
tratat într'o zi de nebun, e mai mult chiar: e a încercă 
să mistifici lumea cu conştiinţă, ceeace prin vremu- 
rile prin care trecem e o acţiune rea, criminală... În- 
semnează pur si simplu, a fi un trădător de patrie. 


15 lunie. 


La ora 11'/» dimineaţa, s'a întâmplat un incident 
extraordinar. Nu ştiu ce sa cred. 

Sunt încă sub impresia scandalului. Pe Calea Vic- 
toriei, colt cu Bulevardul, poliţia confiscă un ziar 
«Patria». 

Brutalizat peste măsură, nenorocitul -de vânzător 

www.dacoromanica.ro 


FR [iene 


striga ca din gaura de sarpe. Publicul intervine cu 
energie. 

Urmează o învălmăşală. Tipete si vociferari din. 
toate partile. Ma aflam de fata. 

— Canalii ce sunteti! intervin eu. 

— Ati insultat autoritatea. 

— Mizerabililor, ma grabesc sa adaog si mai fu- 
riOs. 

— Suntem in exercitiul functiunii. 

Condus la Prefectura, am semnat procesul-verbal 
de ultraj si am plecat. 

Ce e asta? Mă rog, în ce ară trăim? Vrea gu- 
vernul răscoală ? I-o putem servi. Eu unul sunt exas- 
perat. 

Dacă ar fi fost vorba de un iurnal care nu vreă 
războiul, fireşte, că n’asi fi avut nimic de zis. Din con- 
tra, ar fi avut toată aprobarea mea. In cazul de fata, 
însă, nu pricep ce urmărește guvernul. 

Mie nu-mi plac nici sfinxi, nici enigmele. Îmi plac 
situatiunile clare. 

Încep să cred că dela o vreme mă insel pe mine. 

Eu cred că de mult chiar ne amagim toţi in tara 
asta. Guvernul ne minte cu neruşinare. Ne inabuse 
aspiraţiile, ne tae avânturile. Ceeace e mai grav, ne 
jigneşte până şi sentimentele noastre cele mai scumpe. 
Nu-i contest în această priv. nţă mult rafinament si O 
artă în adevăr superioară. 

Însă unde mergem? Nu voim să înţelegem odată 
că buna noastră credinţă e surprinsă în fiecare zi ? 
Acest simplu incident mi-a luminat conştiinţa asupra 
Situatiunii adevărate în care ne aflăm si pe care am 
refuzat să o considerăm până astăzi cu seriozitate. 

Ah! Cum asi vreà să fiu un profet chiar în tara mea. 

Cuvântul meu însă să scoale masele şi să le por- 
nească ca un torent în luptă. Să strivească în furia lor 
pe vinovaţi, să doboare la pământ toţi miseii, să ras- 
toarne în cale toate pedicile si toate rezistentele. Să 

ma razbune pe mine care am fost un naiv, care am 
crezut totul, care am sperat pana in cele din urma si 
care am suferit atât de mult, așteptând ceasul mân- 
tuirii care n'a sosit. 


16 iunie. 


Sunt un exaltat?! 
Pentru întâia oară când îmi pun această întrebare. 
_ Sunt liniştit, că n'am să-mi reproşez nimic. 

În fond nu e vorba, numai de felul de a fi al unui 
individ oarecare. Asta ar interesă foarte puţin. Acu- 
zatia e mai generală, lovește pe multi. 

Toţi acei care vor războiul. Toţi acei care au în ei 
mândria de rasă. Toti care cred în puterea si în me- 
nirea noastră, sunt nişte exaltati, niște Don-Quichoţi... 

Să-mi: dea voe, oamenii care conduc destinele ţării, 
„responsabili“, cum îi numeşte gluma populara, sa le 
întorc întrebarea, atunci când ne ia asa de sus şi să 
le zic : 

— Serios, dar D-v. credeti ca eat la inaltimea 
imprejurarilor de azi! Sa-mi ingaduiti sa fiu sceptic. 
Nu ma inclin inaintea infailibilitatii nmanui. Zambetul 
compatimitor care-l aveţi pentru sentimentalismul 
nostru exagerat, il am si eu pentru nehotarirea si in- 
coherenta de care ati dat dovadă, in toate actele D-v., 
dela inceputul razboiului. 

Suntem chit va sa zică. De o parte e exaltare... 
Mare slabiciune, fara indoiala. De alta, n’aveti sa ne- 
gati spiritul de indecisiune care va caracteriza si o 
incapacitate de orientare, care stiti cat de mult in- 
ete tara. 

Sunteti mai interesanti poate. Nu cred. Aveti morgă 
mai multă şi o poză impasibilă, care drept să vă spun, 
pe mine unul mă amuză. 

Ce vreti insa, eu prefer pe exaltati — am slabiciu- 
nile mele. Eu consider mult mai reala opera lor. 

Stiu, sunt indiscreti, nerabdatori, diplomati rai... Au 
tinut aprins focul sacru in tara. N’au lasat sa adoarma 
constiinta publica. 

Aici, vad rezultate... dincolo, un chinuitor semn de 
intrebare... 

La urma insa trebue sa alegeti. 

Ei, Domnilor, va privesc cu oarecare tristete. Nu 
pricep multe la D-v. Dar sa mai aveti si un zambet 
pe buze... 

Ce inconstienta! 

Nu ştiţi ce vă așteaptă! Mâine va fi Oo zi grozavă. 
Ce scump o veţi plăti, dacă toată combinatiunea asta 
tenebroasă, hidoasă si caraghioasa, cu care vă înde- 
letniciti de un an de zile, nare sa vă iasă... 


17 lunie. 


Cea mai nouă care am auzit-o azi. 

Intrarea în acţiune s'a amânat iar... Cel puţin pen- 
tru 0 lună şi jumătate! 

Motivul? 

Recolta trebue strânsă. 

Bine e posibil? E o glumă iar? E o inselatorie? Eu 
plec din ţară. 

Un om cinstit nu poate să-și găsească liniştea aici. 

Astă vară n'am intrat în acţiune fiindcă nu ne venise 
munitiile si armamentul. Asta toamnă n'am declarat 
război fiindcă nu sosiseră medicamentele și pansa- 
mentele. Asta iarnă n'aveam cojoace, astă primăvară 
n’aveam. tratativele diplomatice terminate si acum 
avem recolta si la anul pe vremea asta 0 să avem 
călduri prea mari şi o să ne lipsească drilul. 

La urma urmei mi-e egal dacă nu face tara Regelui 
Carol războiul. 


www.dacoromanica.ro 


ey eel 


Plec pe unul din cele 5 fronturi de lupta si tot imi 
fac datoria. 

Personal, in ce ma priveste, hotarirea o am luata. 
Dela ea nimic nu ma abate. 

Dar contemporanii mei?... Dar tara asta care ra- 
mâne în urma mea?... Dar morala eterna?... Dar o 
generaţie întreagă care dezertează?... Cu atât mai 
rău! Cu atât mai rusinos spectacolul. 

Încep să-mi reproşez întârzierea pe pământul, pe 
care azi infloreste lasitatea. 

Îmi fac examenul de conştiinţă singur. 

Sunt eu convins că pe câmpul de onoare România 
nu-şi va încrucişă spada nici odată? 

Jur cu mâna pe piept, în ciuda a tot ce aud si se 
spune, că nu pot să cred odată cu capul, că e posibil... 
enormitatea asta să se întâmple.... 

O ce naiv sunt! Ce regrete m'aşteaptă.... 


18 lunie. 


Au început să mă amuze întrunirile publice, care se 
tin lant... Nu cunosc ceva mai glumet decât manifes- 
tatiile astea pacifice. 

A ajuns halima cu ele. De atatea luni de zile le fa- 
cem!... Sa le punem capat. 

O întrunire pașnică nu dovedeşte nimic. Nu creează 
nimic. Prin urmare de ce mai staruim? 

Desordinele, turburärile de stradă, conspiratiile, 
atentatele, sangele pe care poporul il varsa intr’o in- 
caerare, iata ce trebue sa fie azi in onoare. 

Cu discursuri nu se scrie istoria, 

Eu vreau să văd pe micul erau popular de 16 ani, 
care moare pe baricadă, insufletind mulţimea la luptă. 

Consiprator vreau să fiu. Cetăţean într'o tara unde 
tirania guvernamentală, poată să fie spulberată în 
câteva ceasuri, de prostimea răsvrătită, iată ce visez 

eu. Mă plictisesc manifestatiile... Tonul moderat mă: 
irită. Ah! acea ţinută moale a manifestantilor nostri! 
Par'că sunt nişte: credincioşi care ies agale dela bi- 
serică după o slujbă lungă. 

Totul la noi e dulceag... Nimic nu-ţi opreşte res- 
piratia. Nimic nu te îmbărbătează. Nimic nu te lasă 
să bănueşti că lupta e aproape. 

Avem să ne batem bine? Cine ştie efectele acestui 
apel la cumintenie, care e încurajare la lasitate si un 
îndemn la desertiune. 

Simt că până şi întrunirile, discursurile, au stricat 
cauzii noastre. 

Oh! Mai repede... Să treacă priveliştea asta la care 
asist mai repede. 

Să se isprăvească cu întrunirile şi discursurile. Să 
sune goarna. 


19 lunie. 


Astăzi am pocnit pe unul... Un incident penibil, pe 
care la urma urmei îl regret. 

E curios că lucrul ăsta nu mi se întâmplă mai des, 
în starea sufletească în care mă aflu. 

Stăteam de vorbă cu... victima mea. 

Un fost coleg de şcoală. N'a avut noroc însă şi a 
atacat chestia războiului, despre care stia că am pă- 
reri diferite. Eră o lipsă de tact dela început. Dar 
tonul care a vrut să-l intrebuinteze a fost care l-a 
pierdut. Nici mai mult, nici mai puţin decât să-mi 
sustie următoarea teorie: 

— „Mon cher, nu pricep de ce nu te astamperi? De 
ce te agiti de geaba. Nu esti multumit?... Nu ai tot 
ce-ţi trebue? Pe semne ca v'ati săturat cu binele. 

Toţi ăştia care voiti războiul, trebue să aveţi o in- 
firmitate morală. Vă lipseşte ceva, cu siguranţă. Mai 
întâi, eu nu cred, să fiţi oameni prea inteligenţi. 

Dar las asta la o parte, un razboi e ceva peste ma- 
sura de crud. Va dati seama ce e un razboi? E ceeace 
repungna întâi unui om civilizat. 

E ceeace adoră un antropophag sau un pervers cu 
instincte sanguinare. 

În cazul nostru, România are sansa nemai auzită să 
rămâe neutră. Si voi vreţi s'o aruncaţi din senin în 
cea mai criminală aventură“. 

l-am pus scurt mâna în gât — drept orice replică. 
Mi s'a părut că am în fata un vândut, un trădător, 
care trebue să-şi ia pedeapsa îndată. 

Nenorocitul eră nevinovat. În timp ce se sbäteà 
în braţele mele, am înţeles eroarea. Făceă o simplă 
teorie, cum obişnuesc atâţia alti zevzeci s'o facă. 

Când i-am dat drumul eră galben ca ceara. Toţi în 
jurul meu mă priveau cu groază. 

Încă o întâmplare ca asta şi societatea cu mine o 
să devie o primejdie. 


20 Iunie. 


Numic... Nimic... Nimic. 

Azi am cerut să-mi aducă gazetele mai de dimi- 
neata ca de obiceiu, crezând ca poate voi găsi cel pu- 
tin de astă dată, ceeace aştept lacom de atâtea luni... 
Ceeace doresc din toată puterea sufletului meu şi pen- 
tru care aş fi gata să-mi iau viata oricând, numai s’o 
văd că vine.... Victoria. Lovitura de trăsnet a aliaţilor. 
Catastrofa într'o clipă a maghiaro-germanilor. 

Nimic însă. 

“Pe frontul francez, aceeas situaţie care durează de 
luni de zile. Citesc şi recitesc comunicatele din ultima 
săptămână. Le-am sub ochi. Le-am strâns toate în- 
tr’un caet cu o grije deosebită. 

Le-am transcris eu însumi, cu mâna mea ca pe nişte. 
scumpe răvaşe de dragoste. 

Le citesc si le recitesc... Nimic. Nu vad nimic! Ce 
- durere. 

Pe frontul rusesc, retragere şi retragere. 

Până când? Până unde? Mister. 

Pe frontul italian, la Dardanele. Stationar. 

În ansamblu totuşi situaţia e departe de a îi rea. 
Dimpotrivă sunt convins că nici odată triumful alia- 
tilor n’a apărut mai asigurat ca astăzi. 

Dar unde e ofensiva generală? Unde e lovitura de 
trăsnet pe care ei o pregătesc de mult? Unde e iz- 
banda îulgerătoare? Nimic din toate astea. 

Ah! un singur sentiment mă stăpâneşte în miilocul 
deceptiilor pe care le am. 

O ură sălbatică fata de aceasta eroică rezistenţă a 
Germaniei. Omenirea se luptă să o răpue... Încercuită 
din toate părţile şi totuşi atacă. Ei bine, această putere 
trebue sfarimata, chiar dacă globul n’ar aiunge decât 
un ocean de sânge... 


21 lunie. 


Ocupatiunile mele suferă. Relatiunile mi se. resimt 
din zi în zi. O izolare se aşterne în jurul meu si o res- 
tringere a întregii mele activităţi... Cărui fapt dato- 
resc această transformare din viata mea? 

Sunt si eu una din victimile razboiului mondial. 
Atâtia bravi care mor pe câmpul de luptă. Atâtea 
existente care pier din cauza ruinii, a foametii si a 
mizeriei in dosul frontului. N’am fost atuns de nici una 
din aceste calamitati. 

Totuşi sînt o victimă, tot asa de plans, ca toţi refu- 
giatii, ca toți naufragiatii, ca toţi infirmii şi neno- 
rocitii a căror suferințe umple azi cu strigătele lor 
continentul. 

Toate ideile care le-am avut dela începutul răz- 
boiului au căzut... au dat faliment. 

Astazi ma simt pierdut, dezor:entat. Nu mă mai re- 
găsesc singur. 

Eu sunt un om cinstit... Eu ştiu că majoritatea con- 
temporanilor. mei s'au înşelat... Sunt nişte victime ca 
şi mine. ri 

Dacă mulţi din ei suferă, fără să protesteze, eu nu 
mă pot resignă. 

Dacă multi pot să mai aibă surâsul pe buze si să-şi 
continue neturburat existența, eu sunt incapabil s’o 
mai fac. 

Am crezut în război ca într'o necesitate. Am avut 
pe d'asupra nostalgia lui, deși toate ororile şi toată 
injustitia, care o are la bază, nu mi-erau necunoscute. 

Luni de zile l-am văzut venind şi totuşi când era 
mai aproape a dispărut. Ei, eu nu pot să mai continuu 
acest ioc. Nu e în firea mea... Mă simt complice la nu 
Ştiu ce crimă... Sunt un om cinstit. Nu m'am îndoit 
nici de majoritatea cetăţenilor. acestei tari. 

Îmi dau seama însă că eu sunt mai slab şi voi su- 
combă în această criză. Nu pot s'o trec uşor ca alţii. 
Eu trebue să trag concluzia firească şi logică a în- 
tregii mele credinţe din trecut. 

Ca şi întreg poporul acesta, ca si guvernul lui, tre- 
bue să înţelegem odată, că ne-a mai rămas © singură 
ieşire: războiul. 

Presa, oamenii politici, femeile, neutrii să se încline 
dar... Războiul nu mai poate fi înlăturat. 


22 Iunie. 


Azi am fost la Sosea singur intr’o trăsură. M’am 
dus să iau si eu aer, cum fac alţii. 
Starea de nervozitate în care mă aflu a crescut. 
Prevăd cea mai oribilă furtună din câte s'au des- 
lantuit vre-odata într'un suflet de om slab ca al meu. 
Voi putea să rezist? 

...Cateva femei frumoase trec. 

Nu mai am nici o tentatie. Nici o plăcere. 

Ce va fi mâine cu mine? Nu ştiu, dar trebue să ies 
din situaţia asta cât mai curând. 

Salut la întâmplare câţiva prieteni. Toţi mă privesc 
în chip ciudat, chiar ironic. De ce sunt aşă de surprins 
că mă văd aici? Câtă nepăsare la lumea asta din echi- 
page ! 

Te scandalizezi a să vrei. Habar n'au ce se în- 
tâmplă în restul omenirii. 

Un escadron de husari ai morţii, vreau să văd ră- 
sărind după un boschet, să-i risipească cu latul săbiei. 

În câmpiile Poloniei, pe colinele Franţei, mor acolo, 
în fiecare moment, mii de oameni. 

La Băneasa, ce drept avem noi să ne plimbăm ne- 
supăraţi ? 

O baterie de 75 instalată, ar face o operă salutară, 
spulberând toată canalia asta. 


23 Junie. 


De ce mi-a fost frică am scăpat. Am trecut ziua de 
azi asa de bine.... 

Ce contrast! Eri eram aga de sombru, incat pier- 
dusem complect increderea in mine. Astazi sunt senin 
ca 0 zi de victorie. 

Cărui fapt să atribui acest lucru? Desigur acelui 
etern izvor de bucurii si dureri, care e în fiecare din 
noi: inconstienta omenească ! 

Atmosfera în iurul meu e calmă. Nici o vorbă de 
mobilizare. E o glumă să mai vorbeşti de război. 

Îmi dau seama că am devenit ridicol, în miilocul 
societăţii în care trăiesc. Ideile mele au rămas cu 
câteva luni în urmă. 

Sunt un anahronism. 

Mă tem că o să încep să plictisesc lumea. O să a- 
jung obiectul de zeflemea al tutulor. 

lată care o să fie rezultatul. 

Să încetez de a mai crede orbeşte în război, cât mai 
e timp. 

Sunt un naiv. Am o concepţie de primitiv. Ce în- 
semnează asta: război, război cu orice pret. 

Sunt nuanţe, sunt distincţii şi rezerve de făcut, asu- 
pra oportunității intrării noastre în acţiune. 

O revizuire se impune în judecata mea de până 
acum, 

O evoluţie in fapte, trebue să fie urmată si de una 
în idei. 

Hotarit, mie azi mi-e bine? Nu mă mai recunosc. 

Renunt de a mai scrie, pe tonul ăsta. Mi-e ruşine ! 


24 Iunie. 


Vilegiatură. Toţi mergem in vilegiatură. S'a decis. 
Eră de aşteptat. 

Şi pentru ce am face altiel? Ce ne opreşte? Când 
stam cu braţele î încriicişate, să urmăm programul din 
anii din urmă. E cel mai cuminte lucru. 

Am privit azi cu melancolie şirul lung de trăsuri 
care treceau spre gară. 

Acest exod banal mi-a desteptat în minte altul: te- 
ribilul exod al populațiilor din Belgia.... Era tot asa în 
plină vară şi în plină linişte, când au pornit. 

Ce fericiţi suntem ! 

Văd evacuarea de anul trecut a Parisului plină de 
atâtea peripeții tragice. Deslusesc în câteva zile eva- 
cuarea probabilă a Varşoviei precedând o retragere. 
strategică a Ruşilor. 

Ce soartă le-a fost rezervată unora şi ce soartă 
altora ! 

Pe ce pământ ne aflăm noi si pe ce lume se află ei... 

Ne dăm îndeajuns seama de şansa care am avut-o ? 
_Ce privilegiați suntem ! 

N’avem nici o remuscare. Nici o grija. Si de am 
aveà-0 ? 

Mergem să ne plimbăm. În sufletul nostru avem vo- 
luptatea celor care sunt fericiţi. 

Să nu uităm că plăcerile se plătesc. Să ne aducem 
aminte, regretele vin mai târziu. 

Totuşi, cum se face că în ţările beligerante, înapoia 
frontului, vieata normală ca în vremile bune de pros- 
peritate continua... Teatrele sunt deschise, casinurile, 
băile, expoziţiile. Nimănui nu i-a venit prin minte să 
reproşeze guvernelor acelea că încurajează şi permit 
aceste spectacole, incompatibile cu tristețea adâncă 
a evenimentelor actuale. 

Aceia cel putin isi fac datoria. Eu îi respect, chiar 
cand e vorba de o masura imorală si absurdă ca a- 
ceasta. 

Acolo ma înclin cu veneratie. Aici ma întorc cu des- 
gust. lata deosebirea. 


25 lunie. 


‘Dela Capsa. 

Este extraordinar ce reconfortant e Capsa uneori. 
În momentele când m'am simţit mai abătut in cursul 
războiului actual, acolo am auzit lucrurile cele mai 
bune. Ştirile care m'au liniştit si care mi-au dat în- 
credere. 

Vorbe de cafenea, mi se va zice! Nu e asa de dis- 
prețuit tot ce se vorbeşte la Capşa ! 

Asa, de exemplu, azi a circulat un fapt de a cărui 
temeinicie nu m'am îndoit o clipă. 

Un specialist sosit proaspăt din Rusia, ne-a adus o 
veste bună: Ruşii stau foarte bine. Tactica lor e ge- 
nială. Chestia lipsei de muniții nici nu există măcar. 

Milioanele de prizonieri pierduţi până acum, n'au nici 
o importanţă. 

Nici nu se puteă altfel. 

La Petrograd, la Moscova şi în toate centrele mari, 
domneşte o bucurie de nedescris. 

Toată lumea e în sărbătoare, mai ales acum, când 
dușmanul se găseşte adânc intrat pe teritoriul na- 
tional. Dezastrul Austro-Germanilor e considerat nu 
numai ca inevitabil, dar ca o chestie de zile. Maximum 
într'o lună, vom asistă în Polonia la una din acele tra- 
gedii de care spiritul omenesc se cutremură. 

Nicolae Nicolaevici dispune de o armată nouă de 
6 milioane oameni, pe care o va aruncă din hexago- 
nul de cetăţi fortificate, unde o are ascunsă acum, a- 
supra feldmareşalilor germani şi-i va turti ca pe nişte 
muște nenorocite. 

lata explicatiunea abandonarii Galiției, a retragerii 
Ruşilor in interioru! ţării şi a celorlalte evenimente 
pe frontul oriental. 

M'am aşteptat totdeauna la o asemenea lovitură 
de teatru. Mam mirat chiar că soseşte asa de târziu. 

Să se isprăvească odată cu gloira asurzitoare a lui 
Mackensen şi a lui Hindenburg. 

Cu Dumnezeu înainte. 

Trăiască Nicolae Nicolaevici ! 


26 lunie. 


Dela Capsa. 

Azi ştirile sunt contradictorii. E vorba tot de un 
specialist. 

De astădată e reversul let 

Un cunoscut inginer care a vizitat Franta, Anglia, 
Germania si Austria, ne-a adus o stire de necrezut. 

Omul ästa, care era unul de ai nostri, pana a nu 
face acest voiai, un partizan hotarit al Razboiului, 

un amic convins al Angliei si al Frantei, devine sub 
imprseiunea celor vazute si constatate de el acolo, 
aceea ce sunt azi toţi trădătorii de duzină din tara..... 
Nici mai mult, nici mai puţin, decât un fervent apo- 
logist al victoriei Austro-Germane. 

Cazul e grav si merită o deosebită atentiune. E cu- 
rios şi e greu de crezut.... 

“În adevăr, el pretinde că în Franţa nu e om care 
să nu vorbească de pace, ca de ceva foarte apropiat. 
Războiul a sdruncinat şi a uzat până într'atâta nervii 
încercaţi ai Francezilor, încât e greu să mai tie mult 
„această formidabilă tensiune. Şi aici, urmează mai 
multe detalii, pe care e inutil a le mai înşiră. 

În schimb, Germanii sunt admirabili prin efortul lor. 
Puterea de organizare a Germaniei întrece tot ce pre- 
vederea omenească a putut realiză. Nu numai atât, 
dar Austria, aliata lor, o ţară în plină descompunere, 
astă toamnă, după înfrângerile din Galiţia, astăzi, sub 
influenţa germană, a renăscut. E o ţară nouă. Acea- 
stă transformare, în interval numai de câteva luni, o 
tece de nerecunoscut. Ea constitue cel mai mare oma- 
«iu «dus forţei si geniului german. 

Mărturisesc că mă afectează mult cele ce aud. 

Germanii aceştia sunt nişte semizei? Au pornit ei 
cu tot dinadinsul la cucerirea lumii? Sunt ei convinşi 
că ea, după atâtea secole, va cădeă la picioarele lor 
ca o fructa coapta? 

După mine, toţi oamenii cari cred in victoria ger- 
mana, sunt absolut mediocri. Ei sunt capabili să în- 
teleaga numai unele aspecte exterioare ale lucrurilor, 
nici odată fondul si sensul adânc care l-au. Atasati la 
materialitatea faptelor, hipnotizati de nu ştiu ce for- 
mule practice, ei nu se pot ridică la acea intuiţie su- 
perioadă, care dă puterea de a vedeă departe eveni- 
mentele. 

Oricât am suferit de pe urma celor afirmatiuni, 

şi oricât nu aşi vreà sa contest veracitatea lor, cre- 
dinta mea rămâne statornici. 

Victoria Quadruplei Intelegeri e la mine un prin- 
cipiu religios, indestructibil. Face parte integranta din 
vieata mea, e conditia primordiala a existentei mele. 


27 lunie: 


Tot felul de svonuri, tot felul de versiuni. Nu stii ce 
să crezi. Ştirile care se lansează zilnic sunt un haos, 
un labirint în care şi cei mai iniţiaţi se pierd. i 

Există cineva, care are interes sa ne inducă in e- 
roare, care ne pandeste la fiecare moment, să pro- 
ducă în mintea noastră confuziuni, să creieze echivo- 
curi, să ne turbure ultima rămăşiţă de judecata sănă- 
toasă, care ne-a mai rămas. 

O presă conruptă, nişte bănci străine, câteva per- 
sonalitati disperate, unele partide, iată tentacolele 
monstrului invizibil sub muscaturile otravioare ale 
caruia sucombam. 

Am impresiunea ca tara e împărţită în două, in trei.. 
Sufletul ei este rupt in mai multe bucati; s’a dus acea 
admirabila unitate de anul trecut, cand toti am fi mers 
la luptă, ca un singur om. 

Opera aSta destructiva, munca asta infernala, irea- 
ba asta abjecta si hidoasa de a faramituri sufletul unei 
naţiuni, de a-i nimici resorturile morale, de a o scoate 
din luptă înainte de a se asvârli, ia nişte proportiuni 
care ma face sa rosesc de valoarea osului din care 
mă trag. Nişte simplii iobagi... niște robi ai Turcilor... 
rumâni... numai cine n'a vrut, nu i-a cucerit. Au drep- 
tate, dacă nu mai au mici un pic de mândrie. Si nici 
un pic de revoltă în ei. 

Nu cunosc pagină mai puţin glorioasă, decât aceste 
11 luni de neutralitate. Nu cunosc întunerec mai a- 
dânc, în care sa se fi scufundat un popor vre-odata, 

decat anul de expectativa armata al Jarii Românesti. 

Nu există scuză, pentru ceeace am facut, nici îna- 
intea lui Dumnezeu, nici inaintea istoriei. 

E osânda fara apel. E rusinea, pe care vor mos- 
teni-o nevinovat, toate generatiunile. 

Se bat 4zi toate rasele mândre, sub copitele cărora 
au căzut toţi invinsii Europei. Se bat stăpânii lumii. 
Fireşte, ce să căutăm noi în acest dant glorios al Dom- 
nilor ? 

Suntem nişte iobagi... Suntem nişte rumâni... 


28 lunie. 


Nimic nou. 

lar neastâmpărul şi neliniştea de acum câteva zile... 

Monotonia asta contrastează asa de straniu cu tra- 
gedia care se desfasura în lume de atâtea luni. Nu se 
întâmplă nimic. 

Mai bine zis, din ce se întâmplă, nu stim aproape 
nimic. 

Din marile evenimente care zgudue vechea alcă- 
tuire a omenirei, nu ni se servesc decât din când în 
când nişte crâmpeie hibride, nişte fragmente ridicole. 

Telegramele care ne vin, comunicatele cuartiere- 
lor generale, sunt. absolut insuficiente. Sunt o carica- 
tură antipatică a situaţiei. 

Nu cunosc o proză mai banală, mai seacă, mai 
‘searbada si mai obscură, decât aceste relatiuni .ofi- 
ciale ale nesfarsitelor si sângeroaselor lupte care se 
dau. 

Ştiu, mi se va răspunde, secretul operaţiunilor e în 
joc. Statele maiore nu pot să facă altfel. 

Nu înţeleg. Mi-e imposibil să pricep această limbă. 

Eu Ştiu cât sufer. Cât mă terorizează curiozitatea 
mea bolnavă. La ce încercări crude ma pune nerab- 
darea de a află ceva nou, hotaritor... 

Detalii. Vorti... Dati-ne idei de ansamblu, direc- 
tive... Deslusiti-ne atâtea lucruri. Atâtea intrebari, 
al căror răspuns nu-l vede nimeni. 

Bunăoară, de ce Germanii continuă ofensiva lor în 
Polonia? De ce Francezii în timpul acesta nu atacă, 
nu profită că frontul spre ei e descongestionat. De ce 
Englezii nu au aruncat în luptă cele 3 milioane de sol- 
daţi ai lui Kitchener? De ce Italienii au admis acest 
plan de luptă asa de lent si de costisitor? De ce Bul- 
garilor nu li se acordă totul, ca să meargă odată asu- 
pra Constantinopolului ? 

Ce sfinx teribil e războiul ! 

Am impresia unei lupte în care adversarii se sugru- . 
mă pe tăcute, în fundul unei caverne, după ce mai 
înainte au luat hotărîrea să nu comunice nimic ca ni- 
meni să nu le turbure masacrul. 


29 lunie. 


Vreau să mă duc corespondent de război pe câmpul 
de luptă, pe lângă una din armatele Quadruplei. 

Azi am fost în mişcare toată ziua. 

N'am obţinut nimic satisfăcător. Greutati imense. 

Mai umblu. N'am disperat. 

Am renunțat. 

Imposibil pentru o mie de motive. 

Întâiu, în curând intrăm în acţiune... Al doilea, al 
treilea, etc.: nu mi se dă nici un concurs, nu mă în- 
telege nimeni, am fost trimis la plimbare. 

Hotarit, în tara asta mă fac de râs. Sunt incorigibil. 


30 Iunie. 


Zi nouă. 
Se pare că constituția mea morală a fost serios a~ 

tinsă în ultimul timp, şi încă dela rădăcină, fiindcă 
nu mi-am dat seama până astăzi. 

Numai sunt un războinic (!) 

După ce cunosc ? 

Femeia... 

O promisiune gravă. 

Am iurat.... 

Inutilă orice destăinuire. 

E o ofensă crudă cauzei pe care o servesc. 

Ce loc putin a ocupat 11 luni în inima mea. 

Voi reuşi ? 

La doi domni nu pot să slujesc odată. Am exclus-o 
din preocupările mele atâta timp. 

Am făcut totul în vieata mea cu pasiune... 

Ce ispită ! Sunt sigur de mine ? 

Aştept rezultatul.... cu emotiune. 


1 Julie. 


Am lucrat foarte serios la harti, toata noaptea si 
toată dimineaţa. Cel mai bun miiloc să alungi un gând 
şi să câştigi o luptă... 

După masă, am cetit pe Frederic cel Mare, m'am 
uitat prin Memorialul dela St. Elena, am recitat unele 
din Prelegerile pe care le-a făcut la Şcoala Superioară 
de Război Generalul Foch. 

La orele astea, sunt aşă de obosit. 

Nu pot ceti nici telegramele de război, din ediţia de 
seară, a gazetelor. 

Iubesc, sau nu iubesc ! 

Sentimentul acesta e permis numai în timp de pace. 
Trebue să-mi intre în cap odată acest lucru. 

2 lulie. 


Am câştigat partida. A fost o luptă scurtă... de- 
cisiva. 

Am învins. 

Sunt redat iarasi razboiului, razboiului si numai 
razboiului. 


3 luie. 


Românul se descurajeaza. 

Constatarea asta e de facut mai ales acum cand 
aliatii au avut unele reverse pe fronturile de lupta. 

Eu insumi am sa-mi reprosez unele indoeli care mi 
le-am aratat poate prea sgomotos in acest jurnal. 

As fi preferat mai bine sa-mi inabus aceste mani- 
festari usoare a sentimentelor mele. 

Daca e vorba sa ma compar eu toti ceilalti, nu ma 
sfiesc sa spun ca sunt un brav. 

Am fost neclintit in credintele mele. 

Am ramas credincios primilor pasi, pe cari i-am 
facut, in aceasta uriase invalmaseala a oamenilor. 

Dar nu pot sa nu fiu trist cand ma gandesc la cei- 
lalti — la cei care ne-au părăsit. E cu atât mai du- 
reros, cu cat acei care s’au lasat tariti de moment sau 
influentati de fapte de ordin secundar, sunt asa de 
numeroşi. 

La urma urmei, a crede în invincibilitatea germană, 
nu e nici o crimă; cum nu e nici o ineptie. Fara în- 
doială, a-ţi dispretui adversarul, e o mare gresala; 
dar a exageră, forţa lui, e o proba patentă de in- 
capacitate. Asa e Românul. 

Se sbate între extreme... Sclav al momentului: Un 
impresionist. Un sensitiv. Un suflet chinuit şi neliniștit, 
pe care-l frământă nesiguranța. 

Eu nu i-am exaltat nici odată calităţile. 

Din contra mai ales azi sunt inclinat sa-i descoper 
l'psurile. 

In timpurile astea de inactiune, când sunt pornit sa 
caut adevărații vinovaţi, nu e de mirâre că văd numai 
decât in orice manifestaţie, un vitiu organic, o slă- 
biciune inițială, un stigmat hereditar. Ah! Tenacitatea 
Românului... Taria lui de caracter. Statornicia lui, 
despre care na îndrăznit nimeni să zică că e pro- 
verbială. 

Vorbiti-mi de curaiul lui în luptă, de -entusiasmul % 
şi avântul lui războinic, de furia nebună cu care se 
aruncă la atac, de spiritul de jertfä si de lipi jul său 
de moarte... ei 

E un bun soldat. 

Poate cel mai bun din Europa. 

E un om înainte de toate. 

Poate ca e chiar prea multa umanitate in acest mic 
Latin dela Dunăre. 

Nu e un granit însă. Sufletul sau nu are acea du- 
ritate si acea forţă inflexibila a raselor dela nord. = 

E tn viteaz si e destul... Capabil ca nimeni altul 
de elan, el ştie să moară râzând. 

Poate că un război prea lung nu e în firea noastră. 
Cine ste! Asa se spunea şi de Francezi... 

De aceea nu vream să-l începem? De ăceea suntem 
asa de cuminţi? E atâta sovaiala si atâta hezitatie în 
aer, încât sunt convins că atitudinea noastră actuală 
e isvorita mai mult din blazare si descurajare, decât 


dintr'un adevărat calcul. = 


+ 


4 Julie, 


Bani. Bani. Bani. 
Vorba e atribuita lui Napoleon. 
Nimeni n’a facut uz mai mult de ea decat guvernul 
roman. 
www.dacoromanica.ro 

Nici vietele care le-am fi pierdut, nici nepreparatia 
noastra cantata pe toate tonurile, nici insuccesul care 
eventual l-am fi putut aveă, n’au cântărit atât cât 
această mizerabilă chesiune de bani. 

'Chestiunea însă a fost pusă piezis. 

Un războiu lung nu putem suportă. Ne ruinam. 

La asta s'a redus toată prevederea noastră. 

Altfel am fi intrat de mult. 

Ce farseuri ! 


5 lulie. 


lar exportul! O goană îurioasă după vagoane. 

Oamenii ăştia pe semne că n'au de gând să se bată. 

Altfel nu-mi explic cum trimit dușmanului nostru de 
mâncare. 

Bine, eu aştept alarma şi... 

Mă rog e serios? 

Am citit în ziare despre afacerea asta... în treacăt 
numai. 

E o farsa ? 

E o glumă sinistră care se face poporului român? 

Mă pierd!... 

Suntem mistificati atunci. 

N'au curajul însă să ne-o spue. 

Permisiunea de export a recoltii e un act de tră- 
dare naţională. 

E dovada materială a complicitatii, a infamiei, a 
sa@iitajului ce.exercitäm de câteva luni asupra Europei. 

Banditi ! 

Sunt singur. Ce pot să fac? Ce durere si ce ruşine 
în acelaş timp. 


- 

6 lulie. 


Totusi exportul nostru e o infamie. Ori cate scuze 
am cauta sa invocăm. 

Porumb si fasole pentru Puterile Centrale. In loc 
de foc si fier cum ar trebui sa le trimitem. 

Un cunoscator ca sa ma linisteasca a binevoit sa-mi 
arate cum stau lucrurile. 

Zadarnic! 

Chestiunea rămâne întreagă. 

Nici o atenuare ! 

E o infamie. 

Refuz să discut dacă ceeace facem azi constitue 
sau nu un pericol pentru mai târziu. 

Nu primesc să mi se arate nici care sunt avantaiele 
economice, financiare care rezultă pentru noi din 
acest trafic, 

E gestul. Popoarele ca si indivizii trebue să aibă 
gestul. Altfel să renunţe de a mai intră în împărăţia 
cerurilor; sunt prea păcătoase. 

Cu atât mai mult dacă cantitatea ce le-o vindem, 
e o picătură de rouă fata de enormele cantităţi ce 
consumă stomacul german. 

Cu o bucăţică de pastramă nu se spurcă postul, a 
zis un călugăr odată. 

A vorbit cinstit. A avut dreptate. 


7 lulie. 


Caut să mă analizez niţel. 

Ce este dorinţa asta neinteleasa care o avem toţi 
de a merge în război. Voința asta nebună de a pro- 
vocă o vărsare de sânge. Un masacru în masă. 

Iti rişti viata în definitiv. Te ruinezi. 

Suferintele indurate intr’o campanie, n’are sa com- 
penseze toate profiturile de mai tarziu. Persoana ta, 

tot ce ai mai scump, e in joc. Cum se face atunci ca 
„vrei o astfel de calamitate? 

E absurd, e nerational să doreşti o stare de lucruri 
în care ai totul de pierdut. În genere ştii că după răz- 
boaie onorurile şi satisfactiile revin celor care au stat 
acasă 

Înţeleg să te inclini în fata unei necesităţi. S’o ac- 
cepti ca pe o fatalitate din naintea căreia n'ai putut 
să te sustragi. 

Dar s'o provoci tu însuţi? Să-i ieşi singur înainte? 

E cel puţin bizar. 

În orice caz e un fenomen curios. 

De altfel multi vor războiul din motive felurite. 

Eu îl înţeleg numai într'un singur fel. 

Explicatiunile triviale, ale unui lucru asa de sfânt, 
îmi repugnă să le admit. 

Cazul nostru e următorul. 

În fata războiului universal, unii pot rămânea spec- 
totari impasibili, alţii nu. 

Dacă mergem mai departe, avem să constatăm, 
că în fata morţii, toţi reactionam la fel. Pusi in fata 
spectacolului hidos al unui câmp de batae, avem să 
simtim toti, toata oroarea razboiului la fel. 

Unde ne despartim e acolo, unde intervine ceva din 
firea noastra intima, din felul nostru permanent de 
a fi. 

Naturile inzestrate bine, sufletele de elita, exempla- 
rele bune ale omenirii, au o criza care se traduce prin- 
tr'o nevoe imperioasa de fapte, printr’o pornire ne- 
infranata la actiune. 

Reactiunea e violenta. O lupta interioara trezeste 
in individ ideile lui morale si de viata. El vrea sa sta- 
bileasca raspunderile, vrea sa stie care sunt sanctiu- 
nile. Se simte prins in acest angrenaj de foc, din 
instinct, din datorie, din onoare. 

Pasiunea, dorinţa de sacrificiu, revolta, atata fur- 
tunos, tot spiritul său de luptă. El isi dă seama, in fata 

câmpului de batae, in care s'a prefăcut Europa, ca nu 
e un trecator, care se poate strecura in chip clan- 
destin. El e un partas al carui rol serios, trebue adus 
la indeplinire, la lumina zilei. Simpatia universală, 
însăşi solidaritatea umană îi comandă această de- 
ciziune, de neinlaturat. 

Ce pot să priceapa însă, din acest proces generos, 
acei câţiva lași, care injosesc totul si care nu vad 
decat impulsiune si iresponsabilitate, in nobila dorinta 
de a face un razboi mai repede. 

Pentru ei starea asta sufleteasca complicata e mor- 
bida. 

Frenezia, entuziasmul razboinic e de mult o boala 
acuta. 

Această boală as vrea sa văd însă cuprinzând in 
tara pe cat mai multi. 

Ne-am insanatosi. Am renaste. 


8 lulie, 


Afara e o dimineata frumoasa. 

Un pian, din vecini, arunca in aerul proaspat, cate- 
va acorduri, care vin prin ferestrele deschise, pana 
în patul în care dorm. 

O muzică divină. 

O muzică, pe care azi o înțeleg bine, deşi o cunosc 
de mult. 

Un marş în strigătul căruia mor soldaţii. 

Tresat... 

E Sambre et Meuse. 

Ca în vis, cu ochii jumătate deschişi, îmi caut ma- 
şinal haina militară, pe care am obiceiul, dela înce- 
putul războiului să o ţin lângă căpătâi. 

Mi s'a părut că e o alarmă. 

O fanfară care a străbătut spaţiul şi a ajuns până 
la noi. 

Mă opresc, să vad în jurul meu ce se petrece. 

O tăcere bruscă.. Nu se mai aude nimic.... 

De odată răsună teribil, neliniştitor impetuos ca o 
şarjă: „La Arme!“ 

Abiă acum înţeleg tot. 

Îmi dau seama unde mă aflu. 

Lacrămile îmi curg siroae... Capul îmi cade între 
perne. Sunt acasă! 

„Doamne, Doamne iartă-mă. Sunt nevrednic. Sunt 
un las. E cea din urmă dimineaţă în tara“... 

Astă seară plec. 


Le 

